
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 5. septembra noteikumos Nr. 510 "Eiropas Savienības kohēzijas politikas programmas 2021.–2027. gadam finanšu instrumentu kopīgie īstenošanas noteikumi "" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts "Grozījumi Ministru kabineta 2023. gada 5.septembra noteikumos Nr. 510 "Eiropas Savienības kohēzijas politikas programmas 2021.–2027. gadam finanšu instrumentu kopīgie īstenošanas noteikumi"" (turpmāk - MK noteikumu projekts)  ir izstrādāts, lai precizētu vairākus Ministru kabineta 2023. gada 5. septembra noteikumu Nr. 510 "Eiropas Savienības kohēzijas politikas programmas 2021.–2027. gadam finanšu instrumentu kopīgie īstenošanas noteikumi " (turpmāk - MK noteikumi Nr. 510) punktus, kas saistīti ar atbalsta apmēriem un rādītājiem programmās pēc 2026. gada sākumā pieteiktajiem grozījumiem Nr. 5 Eiropas Savienības kohēzijas politikas programmā 2021.–2027.gadam (turpmāk – Programma).
1.2. Mērķis
Mērķa apraksts
MK noteikumu projekta mērķis ir precizēt vairākus MK noteikumu Nr. 510 punktus, kas saistīti ar atbalsta apmēru un rādītāju izmaiņām vairākās programmās pēc pieteiktajiem grozījumiem Programmā. 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
MK noteikumi Nr. 510 nosaka kādos politikas programmas specifiskā atbalsta mērķos un pasākumos tiek īstenoti finanšu instrumenti, šajās programmās un līdzdalības fondus Eiropas Parlamenta un Padomes 2021. gada 24. jūnija Regulas (ES) Nr.  2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr.  2021/1060), 2. panta 20. punkta izpratnē (turpmāk – Līdzdalības fonds)  noteikto finansējuma apmēru, rezultāta un iznākuma rādītājus. Ņemot vērā 2026. gada sākumā ierosinātās finansējuma pārdales starp ministrijām, kā arī dažādas iekšējās pārdales starp pasākumiem, ir notikušas izmaiņas vairāku programmu finansējuma apmēros. Ar MK noteikumu projektu  ir veikta finansējuma pārdale starp pasākumiem, kas rezultējas arī rādītāju izmaiņās. MK noteikumu projekts atspoguļo šī brīža aktuālo finansējuma apmēru Līdzdalības fonda programmās un to rādītājos.
Problēmas un risinājumi
Problēmas apraksts
Izmaiņas Programmā
1) MK noteikumi Nr. 510 ietver informāciju par 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.2. pasākuma "Produktivitātes aizdevumi (t.sk., ar kapitāla atlaidi) inovatīvām iekārtām, pētniecībai un attīstībai, tehnoloģiju pārnesei" (turpmāk – 1.2.1.2. pasākums) finansējuma izmaiņām, tostarp, izmaiņām sasniedzamajos rādītājos. 1.2.1.2. pasākums ražošanas inovācijām, tostarp divējāda lietojuma produktiem drošībai un aizsardzībai, tiek īstenota sadarbībā ar Latvijas Zinātnes padomi un Aizsardzības ministriju un, lai veicinātu duālā pielietojuma projektu īstenošanu. Lai pieteiktos ALTUM atbalstam, uzņēmējam jāiesniedz Aizsardzības ministrijas vai Latvijas Zinātnes padomes atzinums, kas apliecina, ka plānotais produkts ir inovatīvs. Ja produkts paredzēts divējādai – gan civilai, gan militārai – pielietošanai, šādu pielietojumu jāapstiprina Aizsardzības ministrijai. Minētais atzinums ir obligāta ALTUM pieteikuma sastāvdaļa.
Ņemot vērā zemo pieprasījumu publiskā līdzfinansējuma saņemšanai, pētniecības un attīstības aktivitāšu īstenošanai un to, ka ražošanas inovācijās komersanti ir samazinājuši projektu apmērus, Ekonomikas ministrija 1.2.1.2. pasākuma ietvaros ir identificējusi brīvo finansējumu.
Ņemot vērā, 1.2.1.2. pasākuma īstenošanas gaitu, t.sk. pieteikto projektu apmēru, pieejamā finansējuma apjomu, un nepieciešamību nodrošināt sabalansētu publiskā finansējuma turpmāku izmantošanu, tiek samazināts 1.2.1.2. pasākuma pieejamais finansējums no 58 377 791 EUR (Eiropas Reģionālās attīstības fonda finansējums 49 621 122 EUR un valsts budžeta finansējums 8 756 669 EUR) uz 28 377 791 EUR (Eiropas Reģionālās attīstības fonda finansējums 24 121 122 EUR un valsts budžeta finansējums 4 256 669 EUR). Proporcionāli samazinot arī 1.2.1.2. pasākuma sasniedzamos rādītājus.  

2) Finansējuma pārvirzīšana 30 000 000 EUR ( 25 500 000 EUR ERAF Finansējums un 4 500 000) uz 1.5.1. specifisko atbalsta mērķi "Rūpniecisko spēju uzlabošana, lai veicinātu aizsardzības spējas, prioritāti piešķirot divējāda lietojuma spējām"  no 1.2.1.2. pasākuma ir nepieciešama, lai nodrošinātu otrās projektu pieteikumu atlases kārtas īstenošanu atklātas projektu atlases veidā, ņemot vērā būtiski augsto pieprasījumu pēc atbalsta aizsardzības industrijas projektiem. Jau šobrīd interesi par programmu ir izrādījuši 12 komersanti, kas plāno īstenot militārās vai divējāda lietojuma projektus. Papildu finansējums ļaus atbalstīt vēl divus komersantus, veicinot aizsardzības ražošanas kapacitātes palielināšanu Latvijā. Investīcijas militārajā jomā ir stratēģiski nozīmīgas, jo tās samazina atkarību no ārējiem piegādātājiem un palielina Latvijas un Eiropas Savienības drošību, vienlaikus radot augstas pievienotās vērtības ekonomisko pienesumu tautsaimniecībai. Ņemot vērā ierobežoto valsts budžeta finansējuma apmēru, kas saistīts ar noteiktajām valsts budžeta prioritātēm, šīs programmas attīstībai ir nepieciešams rast papildus finansējuma avotu 1.5.1. pasākuma īstenošanai, jo  pašlaik nepastāv neviens līdzīgs atbalsta mehānisms, kas paredz atbalstu lielu mērogojamu projektu atbalstam, tai skaitā gan militārā, gan duāla lietojuma jomā, jo īpaši koncentrējoties uz NBS, NATO un ES aizsardzības spēju attīstības procesiem.

3) Vienlaikus MK noteikumu projekts paredz tehniskus precizējumus attiecībā uz 2.1.2. specifiskā atbalsta mērķa “Atjaunojamo energoresursu enerģijas veicināšana - biometāns” (turpmāk – 2.1.2. SAM) sadalījumu kārtās, ņemot vērā, ka ar Programmas grozījumiem Nr.3 ir izveidots jauns 2.6.1.specifiskais atbalsta mērķis “Veicināt enerģijas starpsavienojumu un saistītās pārvades, sadales, uzglabāšanas un atbalsta infrastruktūras izbūvi, kā arī kritiskās enerģētikas infrastruktūras aizsardzību un uzlādes infrastruktūras izvēršanu”, kura ietvaros plānota jaunu biometāna ievades punktu izveide. Attiecīgi 2.1.2.SAM netiks īstenot vairākās kārtās un ir nepieciešams veikt tehniskus precizējumus MK noteikumos Nr. 510, svītrojot atsauci uz 2.1.2.SAM I kārtu.
 
Risinājuma apraksts
Lai nodrošinātu lielo pieprasījumu pēc atbalsta uzņēmumu rūpniecisko spēju uzlabošanai aizsardzības stiprināšanai 1.2.1.2. pasākumā tiek samazināts pieejamais finansējums no 58 377 791 EUR (Eiropas Reģionālās attīstības fonda finansējums 49 621 122 EUR un valsts budžeta finansējums 8 756 669 EUR) uz 28 377 791 EUR (Eiropas Reģionālās attīstības fonda finansējums 24 121 122 EUR un valsts budžeta finansējums 4 256 669 EUR), pārvirzot 30 000 000 EUR ( 25 500 000 EUR ERAF Finansējums un 4 500 000) uz 1.5.1. specifisko atbalsta mērķi "Rūpniecisko spēju uzlabošana aizsardzības stiprināšanai".

Aktuālie intervences kodi un finansējuma sadalījums starp tiem katram pasākumam:

1.2.1.2. pasākum "Produktivitātes aizdevumi (tai skaitā ar kapitāla atlaidi) inovatīvām iekārtām, pētniecībai un attīstībai, tehnoloģiju pārnesei":
Kods: 9        1 669 121     EUR;
Kods: 10      7 648 017 EUR
Kods: 11      5 431 003   EUR
Kods: 12      9 372 981 EUR

1.5.1. specifiskā atbalsta mērķa "Rūpniecisko spēju uzlabošana aizsardzības stiprināšanai" :
1. kārta :
Kods: 194     29 750 000  EUR;
Kods: 195      0 EUR;

2. kārta :
Kods 194     14 875 000 EUR;
Kods 195     14 875 000 EUR.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
visi uzņēmumi
Akciju sabiedrība “Attīstības finanšu institūcija Altum”
Ietekmes apraksts
Ņemot vērā Noteikumu projektā noteiktos pienākumus, tas ietekmē uzņēmumus, Klimata un enerģētikas ministriju, akciju sabiedrību "Attīstības finanšu institūcija Altum" un sadarbības iestādes funkcijas.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Līdzdalības fonda finansējums MK noteikumu projekta ietvaros nav palielinājies, novērsta tehniska neprecizitāte labojot pasākuma 1.2.3.3. finansējumu, līdz ar to radusies neprecizitāte par 1 EUR. Šobrīd MK noteikumu projekta pielikumā norādītais finansējuma sadalījums pa pasākumiem ir saskaņā ar Programmu.
Finansējums pa gadiem netiek pārplānots.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Sabiedriskā apspriede
Saite uz sabiedrības līdzdalības rezultātiem
Tiks publicēta pēc noslēgšanās
6.3. Sabiedrības līdzdalības rezultāti
Rezultāti tiks publicēti pēc sabiedrības līdzdalības noslēgšanās
6.4. Cita informācija
Cita informācija
Grozījumi tiks izsludināti sabiedrības līdzdalībai vispārējā kārtībā
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Klimata un enerģētikas ministrija
"Attīstības finanšu institūcija Altum" AS
Ekonomikas ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

